**Uobičajeni tekst za zaprimanje informiranog pristanka sadrži sljedeće:**

1. Ime voditelja/ice istraživanja i naziv istraživanja
2. Osnovni cilj istraživanja
3. Opis sudjelovanja u istraživanju (tehnika prikupljanja podataka, trajanje prikupljanja podataka, mjesto održavanja intervjua, snimanje, itd.)
4. Objasniti kriterij za uključivanje u istraživanje (tko može sudjelovati u istraživanju)
5. Objasniti za što će se koristiti prikupljeni podaci
6. Istaknuti pravo dobrovoljnosti (odustajanje od istraživanja u bilo kojem trenutku bez opravdavanja)
7. Istaknuti jamstvo anonimnosti (ili anonimizacije) i povjerljivosti podataka
8. Naznačiti način zaprimanja informiranog pristanka sudionika/ice
9. Zahvala sudionicima/icama i navođenje kontaktnih podatke voditelja/ice istraživanja

**Predložak teksta za zaprimanje informiranog pristanka**

Poštovani/poštovane,

Zahvaljujemo Vam na pristanku na sudjelovanje u istraživanju pod nazivom (*upisati naziv projekta/istraživanja*) koje provodi (*ime i prezime studenta/ice/istraživača/ice/tim istraživača*)s Odsjeka za sociologiju Filozofskog fakulteta Sveučilišta u Zagrebu.

Cilj istraživanja je (*ukratko objasniti cilj i svrhu istraživanja*).

Podaci se prikupljaju (*navesti tehniku/metodu prikupljanja podataka*). (*navesti okvirno trajanje ispunjanja upitnika / trajanje intervjua, fokus grupe) [primjerice, intervju okvirno traje 60 minuta]*.

Prikupljeni podaci su povjerljivi, a rezultati istraživanja koristit će se u svrhu izrade diplomskog rada, uz mogućnost objave znanstvenog ili stručnog rada (*ili upisati drugu svrhu u koju se planiraju koristiti*). Sudjelovanje u istraživanju je dobrovoljno te u bilo kojem trenutku možete odustati od daljnjeg sudjelovanja. Također možete odbiti odgovoriti na neka pitanja ukoliko to želite.

(*u slučaju intervjua i fokus grupa*)

Radi lakše obrade prikupljenog materijala, razgovor bismo uz Vaš pristanak snimali (*odabrati: tonski ili audio-video zapis?*). Vaši osobni podaci koji budu prikupljeni tijekom istraživanja smatrat će se tajnima i povjerljivima te će biti poznati samo (*izabrati: istraživaču/istraživačkom timu, izabrati ako je primjenjivo*: *mentor/ici, trećim zainteresiranim stranama (kojim?)*), a tijekom razgovora možete koristiti (*izabrati: pseudonim, šifru*, itd.). Vaši osobni podaci ili podaci kojima bi Vas se moglo identificirati neće se navoditi u diplomskom radu. U slučaju korištenja Vaših iskaza, navodit će se samo (*odabrati: šifra ili odabrani pseudonim*) te (*odabrati ako je primjenjivo: spol, dob, itd.)*. Prikupljeni će se podaci arhivirati u svrhu budućih istraživanja, a zvučni i video zapisi se brišu odmah nakon izrade anonimiziranih transkripata.

Pristanak na sudjelovanje u ovom istraživanju izričete (*odabrati: pisanim i/ili usmenim*) putem, ili pritiskom na tipku „Dalje/Next“ (*za online upitnike*).

U slučaju bilo kakvih dodatnih pitanja vezanih uz ovo istraživanje, stojim na raspolaganju, te me možete kontaktirati na (*upisati kontakt i/ili e-mail*).

Zahvaljujem na sudjelovanju u istraživanju!

*Ime i prezime/Ustanova/Adresa/Kontakt*

*(u slučaju pisanog teksta za zaprimanje informiranog pristanka navesti)*

Ime i prezime sudionika

Potpis

Mjesto i datum